Ministri držav WestMED so decembra 2018 v Alžiru skupaj s Komisijo in Unijo za Sredozemlje sprejeli deklaracijo in časovni načrt za ukrepanje, v katerih je poudarjeno, da se je treba osredotočiti na šest od desetih zgoraj navedenih prednostnih nalog. Pomen pobude WestMED je bil ponovno potrjen z drugo ministrsko deklaracijo Unije za Sredozemlje o trajnostnem modrem gospodarstvu, sprejeto 2. februarja 2021.

6.trajnostna poraba in proizvodnja (pomorski promet, pristanišča, morski in obalni turizem, morska akvakultura);

5.razvoj in kroženje znanja in spretnosti;

Deset držav se je zavezalo, da si bodo v okviru skupnega interesa za Sredozemlje prizadevale za dosego treh ciljev: (1) povečati pomorsko varnost in zaščito; (2) spodbujati trajnostno modro gospodarstvo, rast in delovna mesta ter (3) ohraniti ekosisteme in biotsko raznovrstnost.

Pobuda WestMED je pomembna tudi za Generalno komisijo za ribištvo v Sredozemlju (GFCM) in njeno nedavno sprejeto strategijo do leta 2030. Strategija GFCM ponuja skupno vizijo in vodilna načela za doseganje trajnostnega ribištva in akvakulture v sredozemski regiji.

Pobuda prispeva k ciljem Konvencije za varstvo morskega okolja in obalnega območja Sredozemlja (Barcelonska konvencija), akcijskemu načrtu za Sredozemlje in sredozemski strategiji za trajnostni razvoj za obdobje 2016–2025. Prispeva tudi k dogovorom 21. zasedanja pogodbenic Barcelonske konvencije, ki je potekalo decembra 2019, s katerimi so se pogodbenice zavezale, da bodo sprejele konkretne ukrepe za zaščito Sredozemskega morja ter zagotovile podporo trajnostnemu modremu gospodarstvu in ekološkemu prehodu v regiji.

Pobuda je neposreden rezultat ministrske deklaracije Unije za Sredozemlje o modrem gospodarstvu , sprejete na konferenci Unije za Sredozemlje novembra 2015. Na konferenci so bile sodelujoče države pozvane, naj preučijo dodano vrednost in izvedljivost ustreznih pomorskih strategij na podregionalni ravni. Pobuda temelji tudi na letih izvajanja „dialoga 5 + 5“ med desetimi sodelujočimi državami.

Komisija je aprila 2017 sprejela sporočilo o pobudi za trajnostni razvoj modrega gospodarstva v zahodnem Sredozemlju (v nadaljnjem besedilu: pobuda WestMED ali pobuda) skupaj z njenim okvirom za ukrepanje. Pobudo je novembra istega leta uradno podprlo deset sodelujočih držav: pet držav članic EU (Francija, Italija, Portugalska, Španija in Malta) in pet južnih partnerskih držav (Alžirija, Libija, Mavretanija, Maroko in Tunizija) na posebni ministrski konferenci v Neaplju.

Upravljanje

Upravljalni odbor WestMED ali WMSC zagotavlja upravljanje na visoki ravni za izvajanje okvira za ukrepanje. Zagotavlja operativno usklajevanje, smernice in podporo za doseganje pričakovanih rezultatov pobude ter spremlja njeno izvajanje. Upravljalni odbor WestMED vključuje nacionalne koordinatorje iz ustreznih ministrstev sodelujočih držav, Komisije in Unije za Sredozemlje ter opazovalce.

Mehanizem pomoči WestMED se financira iz Evropskega sklada za pomorstvo, ribištvo in akvakulturo (ESPRA). Z zagotavljanjem operativne, logistične in upravne podpore tesno sodeluje z upravljalnim odborom in njegovimi tehničnimi delovnimi skupinami. Mehanizem pomoči ponuja tudi praktično projektno podporo – predvsem v obliki navezovanja stikov s partnerji in razvoja projektov – prek njihovih predstavnikov v devetih nacionalnih vozliščih.

Nacionalna vozlišča so skupine nacionalnih strokovnjakov z obsežno mrežo in dobrim poznavanjem možnosti financiranja, ki lahko opredelijo področja z velikim potencialom in pomagajo pri razvoju projektnih zamisli. Nacionalna vozlišča ponujajo zaupne in prilagojene smernice o razvoju projektov, možnostih financiranja in povezovanju partnerjev ter lahko obravnavajo lokalne prednostne naloge.

Obveznost poročanja

Pobuda WestMED se izvaja že pet let. V skladu s sporočilom iz leta 2017 bo Komisija „na podlagi poročil držav do leta 2022 Svetu in Evropskem parlamentu poročala o izvajanju te pobude“. Komisija mora tudi zagotoviti, da je pobuda še vedno usklajena s sedanjimi cilji in politikami EU. V ta namen je Komisija zahtevala neodvisno oceno pobude, v kateri so bili obravnavani njeni cilji, uspehi in izzivi. Ocena je bila opravljena v obliki študije o pregledu.

2.Študija o pregledu

Komisija je naročila neodvisno študijo o pregledu izvajanja pobude WestMED, da bi podprla to poročilo. Septembra 2021 je izvajalec začel delati, da bi pomagal ugotoviti, ali so bili cilji pobude doseženi oziroma ali jih je treba posodobiti, da bi bolje ustrezali trenutnim prednostnim nalogam. V ta namen je izvajalec upošteval štiri ključne vidike: strateške vpoglede, oceno ravni upravljanja in prednostnih nalog, oceno pobude in vloge mehanizma pomoči ter perspektivo opazovalcev.

Študija je bila izvedena med oktobrom 2021 in aprilom 2022. Vključevala je teoretične raziskave in ciljno usmerjeno posvetovanje, v katerem so bili opravljeni razgovori z deležniki, člani upravljalnega odbora WestMED, sopredsedniki WestMED in člani mehanizma pomoči, s čimer sta bili zagotovljeni popolna zastopanost zainteresiranih strani in geografska uravnoteženost. Pred razgovori so bili državam članicam WestMED poslani vprašalniki, odgovori pa so bili v veliki meri vključeni v študijo o pregledu.

Komisija je pripravila to poročilo po natančni analizi povratnih informacij, prejetih prek vprašalnikov, in študije o pregledu ter po posvetovanju z upravljalnim odborom WestMED. V nadaljevanju je navedenih več sklepnih ugotovitev in različnih priporočil.

3.Rezultati: prednosti in potrebne izboljšave

Pobuda se je v petih letih obstoja izkazala za koristno medvladno platformo za spodbujanje sektorjev trajnostnega modrega gospodarstva v zahodnem Sredozemskem s pristopom od spodaj navzgor. Člani pobude in opazovalci v upravnem organu (upravljalni odbor) jo dojemajo kot trden forum za dialog in sodelovanje. Na posebnih konferencah deležnikov in hekatonih se je zbralo na stotine udeležencev iz regije.

Pandemija COVID-19 je otežila delovanje in upravljanje pobude, saj je morala večina srečanj potekati virtualno. Kljub temu je bil dosežen velik napredek, deloma zaradi prizadevanj sopredsednikov WestMED. Pobuda izkazuje stalno podporo projektom in projektnim predlogom; uspešno sta bili ustanovljeni dve tehnični skupini za trajnostno akvakulturo in zeleni ladijski promet; bila je podlaga za ustrezne razpise ESPR/ESPRA za zbiranje predlogov, prenesene na agencijo CINEA; poleg tega je sklenila ključna partnerstva s podpisom memoranduma o soglasju z Interreg in Združenjem sredozemskih gospodarskih zbornic (ASCAME).

Čeprav je nekatere vidike pobude mogoče izboljšati (povečanje prepoznavnosti, razvoj primernejših kazalnikov za merjenje napredka in pojasnitev nekaterih obstoječih prednostnih nalog), jih je mogoče obravnavati v okviru sedanjega upravljanja pobude.

3.1.Prednosti in dodana vrednost

Pobuda WestMED je pokazala napredek in uspeh, kar upravičuje njeno vzpostavitev in nadaljnje izvajanje. Ugotovljenih je bilo šest ključnih prednosti:

·dialog in mehka diplomacija,

·sodelovanje in partnerstva,

·projektna podpora,

·izmenjava znanja,